LIETUVOS RESPUBLIKOS VIDAUS REIKALŲ MINISTRas

ĮSAKYMAS

DĖL EUROPOS SĄJUNGOS FINANSINĖS PARAMOS ir BENDROJO FINANSAVIMO LĖŠŲ, IŠMOKĖTŲ PROJEKTO Nr. vp3-1.1-vrm-01-r-81-009 VYKDYTOJUI telšių rajono savivaldybės administracijAI, grąžinimo

2015 m. balandžio 24 d. Nr. 1V-320

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 198.2 papunkčiu, Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčiais, 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, 16.2.2 papunkčiu, Metodinių pažeidimų tyrimo ir nustatymo rekomendacijų, patvirtintų Lietuvos Respublikos finansų ministro 2009 m. gegužės 29 d. įsakymu Nr. 1K-173 „Dėl Metodinių pažeidimų tyrimo ir nustatymo rekomendacijų patvirtinimo“, 28 punktu, atsižvelgdamas į viešosios įstaigos Centrinės projektų valdymo agentūros (toliau – Agentūra) direktoriaus 2015 m. kovo 10 d. įsakymą Nr. 2015/8-1-13 „Dėl pažeidimo projekte „Apleistų ir užterštų Telšių miesto teritorijų prie Masčio ežero regeneravimo ir tvarkymo atlikimo darbų III etapas (I eilė)“, projekto Nr. VP3-1.1-VRM-01-R-81-009“, Agentūros parengtą Pažeidimo tyrimo išvadą Nr. VP3-1.1-VRM-01-R-81-009/IT03 ir joje nurodytas faktines pažeidimo tyrimo aplinkybes – Telšių rajono savivaldybės administracija (toliau – Projekto vykdytojas), įgyvendindama projektą „Apleistų ir užterštų Telšių miesto teritorijų prie Masčio ežero regeneravimo ir tvarkymo atlikimo darbų III etapas (I eilė)“, projekto Nr. VP3-1.1-VRM-01-R-81-009, sumokėjusi rangovui didesnę sumą nei turėjo būti sumokėta už faktiškai atliktus darbus, pažeidė 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25), 56 straipsnio ir Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“, 8.4 papunkčio nuostatas, taip pat į Agentūros patvirtintą bendrą netinkamų finansuoti išlaidų sumą – 10 936,37 Eur (dešimt tūkstančių devynis šimtus trisdešimt šešis eurus 37 ct) bei į Agentūros siūlymą susigrąžinti Projekto vykdytojui išmokėtų lėšų dalį, taikant lėšų pervedimo būdą:

1. N u s t a t a u, kad:

1.1. grąžintina Projekto vykdytojui išmokėta Europos Sąjungos lėšų dalis – 9 295,91 Eur (devyni tūkstančiai du šimtai devyniasdešimt penki eurai 91 ct) ir bendrojo finansavimo lėšų dalis – 820,23 Eur (aštuoni šimtai dvidešimt eurų 23 ct) (toliau – grąžintinos lėšos);

1.2. Projekto vykdytojas šio įsakymo 1.1 papunktyje nurodytas grąžintinas lėšas per 90 dienų nuo šio įsakymo įsigaliojimo dienos privalo pervesti į Lietuvos Respublikos vidaus reikalų ministerijos banko sąskaitą LT167300010002456293.

2. Pavedu Lietuvos Respublikos vidaus reikalų ministerijos Ekonomikos ir finansų departamentui per 5 darbo dienas nuo šio įsakymo 1.1 papunktyje nurodytų grąžintinų lėšų gavimo į Lietuvos Respublikos vidaus reikalų ministerijos banko sąskaitą dienos pervesti jas į Lietuvos Respublikos finansų ministerijos nurodytą Lietuvos Respublikos valstybės iždo sąskaitą.

3. Šis įsakymas per vieną mėnesį gali būti skundžiamas Vyriausiajai administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Vidaus reikalų ministras	Saulius Skvernelis